open-index/open-wikipedia-markdown huggingface dataset:
Ilanga labasebenzi

**Ilanga labasebenzi** kuyilanga eliba yiholideyi labantu abahlala enarheni yeSewula afrika kusukela ngonyaka wekululeko. Ilanga labasebenzi ligidingwa ngenyanga ka Mrhayili ngelanga loku-1 minyaka yoke. Ngaleli ilanga kusuke kugidingwa indima edlalwa basebenzi enarheni ukuthithukisa isitjhaba ngokwandisa umnotho wenarha.
Ilobolo

**Ilobolo** kulapho indoda ithumela khona abantu bayo bonyana bakhambe baye khabo lentombi yakhe bonyana bayokukhulumisana ngemali ebayifunako bonyana indoda le izokukhona ukuthatha intombi yayo imenze umfazi wayo. Abakhongi bayakhamba bayokuzwa bonyana kufuneka malini, bese isokana liyayikhipha imali leyo neenkomo phezulu.

## Inkomo zelobolo
NgesiNdebele iinkomo zelobolo zisithandathu begodu zinamagama wakhona.
Ilwandle

**Ilwandle** yindawo yemvelo mamanzi amanengi anetswayi azungeze iphasi loke. Amanzi la ahlukanisa amakhontinenti wephasi begodu ephasini zombelele kunamalwandle amathathu. Ilwandle ngelinye leendawo zokuzithabisa evakatjhelwa babantu. Abantu vane baye ukuyokubona ilwande begodu bafike bakhe namanzi wakhona ukuwasebenzisela izinto ezithileko eziphathelene nomoya.
Iintjhijilo abantwana abazintandani abaqalana nazo

**Intandani** mntwana onganababelethi bobabili, umma no baba. Baphila ngaphasi kobudisi bokubandlululwa nokukhonjwa nesibanga sesimo sabo. Abantwana laba lokha nangabe bangahlali ekhaya lapho kuhlala khona abantwana abazintandani baqalane nobudisi bokuthi bangahlukunyezwa. 

Abanye babo baba nokugandeleleka komkhumbulo ngesibanga sokuthi bahlulwe kuthi bamukele isimo esibudisi sokulahlekelwa babelethi.

Abantwana laba nangabe banganabo ababonisi bagcina sele babasebungozini bokuthi bangagcina sele bangakacedi isikolo.
Imidlalo

**Umdlalo** ngilokho okwenziwa mumuntu nanyana abantu ngehloso yokuzithabisa, okufaka hlangana umthetho , ukuphikisana nekghono elithileko. Umdlalo udlala ziinqheema ezimbili  nanyan ezinengi.

### Imihlobo yemidlalo

#### Imidlalo yeenqheema

Le midlalo efaka hlangana iinqheema ezimbli nanyana ezingaphezu kwezimbili. Abadlali bomdlalo wesiqheema basebenzisana ngomnqopho wokuzuza lokho abakuhlosileko, kungaba ligondelo nanyana okhunye ekuzobenza bona bathumbe umdlalo. Emdlalweni abadlali bayazihlela ngokwendlela abazokujama ngayo. Isibonelo somdlalo weenqheema kungaba mdlalo webholo, umakhakhulararhwe kanye ne khrikhethi.

#### Imidlalo yangamunye
Midlalo lapho umuntu adlala khona ngokuzijamela abambelele ekghonweni nemandleni, nemanweni;lawo azowa sebenzisa ukuthumba emdlalweni. Abadlali bomdlalo lo kufuze babe nokuzithemba okukhulu ngombana  kufuze bazijamele bona, Imidlalo le ifuna ithalente nokuzinikela komuntu. Isibonelo somdlalo wangamunye kungaba mdlalo wokududa, ukureya itsikiri, nokugijima .

#### Imidlalo  yeengqondo
Kobiela (2018) uhlathulula Imidlalo yeengqondo ngokuthi mdlalo lapho umuntu angasebenzisi khona umzimba wakhe ukudlala kodwana ufuna bona umuntu atjengise okukhulu okuhlakanipha, ngokusebenzisa ingqondo yakhe ukuthumba umdlalo. abadlali abadlala imidlalo le kufuze bona babe nekghono lokurarulula imiraro, amaphazili nokhunye, Kufuze bona umdlali akwazi ukuthswaya ngelihlo elibukhali begodu akghone nokwenza ibonelelo phambili elizomsiza ukuthumba iphaliswano lomdlalo. Isibonelo somdlalo wengqondo kungaba mdlalo we tjhezi namaphazili.

## Iinkomba
Imijondolo

**Imijondolo**, indawo ye-squatter noma indawo yokuhlala ye-squatter iyindawo yokuhlala yezakhiwo ezithuthukisiwe ezaziwa ngokuthi imijondolo noma imijondolo, ngokuvamile eyakhiwe ngezinto ezifana nodaka nokhuni. Idolobhana eliyimijondolo elijwayelekile linemikhukhu futhi ekuqaleni alinayo ingqalasizinda eyanele, okuhlanganisa ukuthuthwa kwendle okufanele, ukuhlinzekwa kwamanzi aphephile, ugesi kanye nokuthuthwa kwendle emigwaqweni. Ngokuhamba kwesikhathi, amadolobha anemijondolo angathuthukisa ingqalasizinda yawo futhi ashintshe abe izindawo ezingomakhelwane abasezingeni eliphakathi. Kungaba imijondolo emincane noma kungahlalisa izigidi zabantu.
Imisebenzi ye-Art eyenziwa bomma bamaNdebele

**Abomma bamaNdebele** banobukghoni obukhulu kweze-art ngombana bakhona ukwenza imisebenzi yezandla emihle begodu ebukwa liphasi loke. Imisebenzi yezandla abayenzako akusiyo imisebenzi ungenziwa ngunyana ngubani mgombana ifuna itelente begodu nekghono lokusebenzisa izandla ngendlela ethile, begodu ube nekghono lokukhetha imibala uyihlanganise ukwenza amaphetheni. ikghono leli kwezomkhakha wefundo liwela ngaphasi kwe-Arts.

## Ukugwala
ukugwala yindlela yokuhlobisa amaboda ngokupenda wenze amaphetheni amahle, ngemibala ehlukahlukeneko. Abomma nabagwalako basenzisa isiba lekukhu khulu khulu. Abomma ekadeni bebenza umsebenzi lo ukuhlobisa imizabo. Esikhathini ukugwala sekuyinto AmaNdebele adume ngayo iphasi loke ngombana sele kungasa gwala izindlu kwaphela kodwana sele kugwalwa nezambatho, imodere nokhunye. Umuntu odume khulu ngokugwala emaNdebeleni ngumma u Esther Mahlangu osele enze imisebenzi eminengi khulu ngokugwala.

## Ukuluka imiseme
Nasikhuluma ngokuluka sikhuluma ngokwenza umseme usebenzisa umcobosi. umcobosi butjani ubuhlaza ubudege ubumila ngemlanjeni. Abomma bayakhamba bayokukha utjani lobu nofana bayobuthenga bese benza ngabo imiseme. Umseme bawuluka ngokuthi bawubeke phezu kweplanka elithileko lokwenza umseme. Lokha nabenza imiseme le basebenzisa amawula ahlukahlukeneko ngemibala, begodu amawula la enza amaphetheni amahle khulu emsemeni. Umseme usetjenziselwa ukuhlala, ukunothisa, kanye nokwakha intende lokha  nakusimanje. Umsebenzi omkhulu womseme singatjho bona kuhlalisa abantu kuhle phasi bangasilaphazeki. Elinye igama lomseme mjadeko.  

## Ukuphothela umcamo nokunghada iinrholwani
Ukuphothela kuluka usebenzisa imicamo ukwenza ivunulo ethileko yesiNdebele enjenge nrholwani, iphephethu, iyerhana nokhunye. Ukuphothela kufuna ikghono lokusenzisa  izandla  begodu ukwazi ngithjo nokuthunga. Ukuphothela nokughada iinrholwane kuyinto eqakathekileko eMaNdebeleni ngombana pheze ivunulo yabo yoke ivela lapho.

## Iinkomba
Imithetho yokutlola nokupeleda

## Imithetho yokutlola nokupeleda
Ngokuya kukaZulu, uBotha no-Barnard (2008:188) imithetho yokutlola nokupeleda kulibuthelelo lamatshwayo lawo asetjenziswa ekultolweni kwelimi begodu afaka hlangana indlela yokutlola nokupeleda kwelimi lelo. Ngamanye amagama singatjho bonyana imithetho yokutlola nokupeleda kumhlahlandlela loyo ohlahla abasebenzisi belimi elithe bonyana litlolwa njani begodu amatjhada abanawo ngimaphi. 

U-Albert (2013) usekele uZulu nabanye (2008) lokha nakaveza bonyana imithetho yokutlola nokupeleda uvumela amalimi bonyana anzinzise amalimi wabo ngokuthi aqinisekise bonyana kuba nokutlolwa nokupeledwa kwelimi lelo ngokufakano. Ukungezelela, imithetho yokutlola nokupelelda yenza isiqiniseko sokobana abasebenzisi belimi balisebenzisa ngokufana ilimi lelo. 

U-Albert (2013) uragele phambili wathi, imithetho yokutlola nokupeleda ayisizi kwaphela ekwenzeni isiqiniseko sokuthi ilimi lisetjenziswa ngokufanako, kodwana isiza nemisebenzi yelimi kanye nokuthintaneni. Lokhu kutjho bonyana imithetho yokutlola nokupeleda ayisimhlahlandlela kwaphela kodwana kulithulusi lokuthuthukisa ilimi. 

Imithetho yokutlola nokupelela le iqakathekile bonyana ngaso soke isikhathi ibuyekezwe ukuze ikhambisane nokuthuthuka kanye netjhuguluko lelimi. Siyazi bonyana ilimi alikajami ndawonye, liyathuthuka begodu liyatjhuguluka isikhathi nasikhambako. 

Imithetho yokutlola nokupeledwa le kufanele isekelwe  nangamarhubhululo ukuze nakuthathwa iinqunto, kuthathwe iinqunto ezizwakalako. Ngaphandle kwemithetho yokutlola nokupeleda, abantu angeze bazwana mayelana nelimi, kungakho sitjho bona iqakathekile.’

### Umthombolwazi
Zulu, P. N., Botha, G., and Barnard, E. 2008. Orthographic measures of language distances between the official South African languages. Literator, 29(1):185-204.

Alberts, M. 2013. The Afrikaans Orthographic Rules as Guide for Other South African Languages. Lexikos, 23:1-28
Impalapala

**Impalapala** liphondo elifana ne vuvuzela. lisetjenziswa bomaNdebele ukwenza umdumo lokha nabavumako nanyana nabagida u1. u1 libizo lemgido ogidwa bomma bamaNdebele abatjhadileko. impalapala le iyagwalwa ibe yihle. impalapala ejwayelekileko ifana ne phayiphu elidege kodwana ayibi yide khulu. Ubude bayo bungalingana nebezandla ezimbili nazihlanganisiweko. Ukubetha impalapala kudinga bonyana ube nomoya omnengi  ukuze uzokghona ukukhupha umdumo olindelekileko. Akusingunoma ngubani ongakhona ukubetha impalapala ngombana kufuze bona loyo oyibethako abe nelwazi lokuthi umdumo okhitjhwako kufuze ube njani.
Indakamizwa

## '''Iindakamizwa'''
**Iindakamizwa** zinsetjenziswa nanyana izinto ezidaka imikhumbulo nomzimba womuntu. iindakamizwa lezi zihlukaniswe ngemihlobo emibili. 

Ekufaka hlangana iindakamizwa ezimitjhoga lezo ezisetjenziswa ukupholisa abantu. Lezi ziindakamizwa ozithola kibodorhodere besikhuwa esikhathini esinengi nanyana ezifuna incwadi yemvumo kobana ekhemisi bakuthengisele. 

Iindakamizwa zomhlobo wesibili ngilezo abantu abazisebenzisako ezingakalungeli umzimba. Esikhathini esinengi wazisebenzisa butjhilweni, zigcina zikumotjha umzimba nepilo yakho. Abantu abasebenzisa iindakamizwa lezi esikhathini esinengi bayagula begodu abakghoni ukuziyekela, begodu abanye baphila ngazo bebahlongakale. 

Iindakamizwa lezi zomhlobo wesibili kanengi azikho emthethweni begodu nabantu abazisebenzisako bazisebenzisa ngokungasisemthethweni. Kukhona iindakamizwa ezaziwa ngama-mandras, inyawupe, kanye newunga.https://www.health.gov.au/topics/drugs/about-drugs/types-of-drugs

Ibange lona ngakelinye ihlangothi lingasetjenziswa ngokomthetho ngokulandela umthetho kanye neenlwayelo zakadorhodere. Kodwana, kukhona abalibhemako nalabo abalithengisako. Lokha nawulibhemako nanyana ulithengisa ngendlela engekho emthethweni ungabotjhwa. 

Kuqakathekile bonyana abantu bazi ngemihlobo yeendamakizwa kanye nemisebenzi yazo ukuze bazokwazi ukubalekela lezo eziyingozi nalezo ezisetjenziswa ngokungasisemthethweni.
Indlela nomtletlana.

## Indlela nomtletlana.

### Isingeniso
Kukhona izinto lezo esikhamba kizo lokha nasifuna ukuya endaweni ethize. Izinto lezi zifaka hlangana indlela nomtletlana. Indlela nomtletlana zinomsebenzi munye, wokusa umuntu nanyana iinthuthi ukusuka kwenye indawo ukuya kwenye. Nanyana kunjalo, azifani ngobujamo nangeendawo la zitholakala khona. Esigabeni esilandelako sizokukhuluma ngomehluko hlangana kwindlela nomtletlana. 

### Kuyini umtletlana?

Umtletlana yindlela encani leyo kukhanjwa khona ngeenyawo kwaphela. Ngamanye amagama umtletlana yindlela yeenyawo. Ukuragela phambili, umtletlana kuyindlela ezenzakalelako khona abantu neenlwana nabakhamba indawo yinye mihla namalanga. Ngamanye amagama, umtletlana eyenziwa mikhambo yabantu neenlwana.

Umtletlana kanengi utlolakala emahlathini nesikghweni. Siyazi bonyana ehlathini nesikghweni kanengi akunandlela ezikulu lezo ezinesikontiri kodwana kunemitletlana leyo evele ngebanga lemikhambo yabantu neenlwana.

### Kuyini indlela?

Indlela yindawo leyo abantu, iinlwana neenthuthi zikghona ukukhamba khona. Indlela yenziwa babantu nanyana yakhiwa babantu. Ezinye iindlela zifakwa iinkontiri kkanti ezinye zona kuba ngezehlabathi kwaphela. Indlela inemihlobo eminengi leyo ehlukaniswa ngobujamo kanye nobude bayo.

Ukungezelela, iindlela zibuye zihlukaniswe ngeengaba entathu. Kukhona iindlela zesifunda, neendlela zenarha kanye neendlela zangekhaya. Iindlela zenarha esikhathi esinengi ngezikulu begodi ngezidosa ukudlula iindlela zesifunda nezangekha. Iindlela zesifunda zona zidlula zangekha begodu kuzindlela zebanga elidenyana. Iindlela zangekhaya zona ngezincani kunazo zoke entathu lezi esele zibaliwe begodu zikhamba ibanga elincani.

### Isiphetho
Indlela nomtletlana ziqakathekile zombili begodu nemisebenzi yayo ihluka kancani. Umehluko omkhulu kukobana indlela yakhiwe nanyana yenziwe babantu kanti umtletlana wona uyazivelela ngebanga lemikhambo yabantu neenlwana.
Ingelozi

**Ingelosi** kusidalwa sakaZimu asithumako emhlabeni bonyana sizokugada abantu bakhe nanyana sizobanikela umlayezo othileko ovela kuZimu. 

Abantu abakhe bazibona iingelozi bathi ngokubukeka zifana nabantu kodwana abanamaphiko. Okhunye godi iingelozi zimumoya.

Imihlobo yeengelozi ekhona ngokuya kwebhayibheli.

# Amakherubhi- kuyingelezi enobuso obune namaphiko amane, ubuso bekhozi, ubuso bekomo, ubuso bebhubezi nobuso bomuntu 
# Amaserafi- Kuyingelozi enamaphiko asithandathu. Ingelozi le iphatha ilahle lomlilo(U-isaya 6:2)
# Ugabhriyeli- Yingelozi eyisithunywa uZimu ayithuma bona ikhambe iyokuphendula imithandazo yabantu(UDaniyeli 8:16).
# Umayikheli- Yingelozi ekulu ephatha umkhondo ekukholweka bona ngiyo eyacotha usathana ezulwini. Kuyingelozi elwa izipi zabantu lokha nabacalene nemimoya emimbi(udaniyeli 10:13).
Ingogwana ye covid-19

**Ingogwana ye [[Covid-19]]** mhlobo wengongwana ephathisa umkhuhlani oyingozi khulu begodu obulalako. ingogwana le  yahlasela umhlaba woke ngonyaka we-2020 begodu eSewula Afrika yenza bona kuquntwe amakhambo ngomhlaka ka 26 enyangeni kaNtaka ngomnyaka we-2020. Ingogwana le yenza bona inarha ivalwe begodu abantu balise ukuya emisebenzini neenkolweni bazivelele ngendlini ukwenzela bona bavikeleke engongwaneni le. Ingogwana le yenza woke umuntu bona aphile ngevalo lokha nakakhamba endleleni ngombana woke umuntu bekafanele azivalele ngesifonyo esivikela umlomo nepumulo, ngombana ingogwana le ikhamba  ngomoya.

## Amatjhuguluko alethwa kufika kwe ngogwana ye covid-19
Ingogwana le yaletha amatjguguluko amahle namambi enarheni. Amatjhuguluko amahle kukobana yenza ukuthi kube nokuthuthuka kwezing a letheknoloji, ngombana skhatheso kwavela iinsetjenziswa zokuthintana zetheknoloji. iinsetjenziswa lezi zenza bona ubantu bakghone ukuthintana begodu baragelel phambili ngemisebenzi yabo  kanye nangomsebenzi wesikolo. Kwaba lula bona abafundi bakghone ukufundela ekhaya beodu bakghone nokutlola iinhlahlubo zabo ngaphandle kokuthikamezeka. Amabubulo athengisa imithi yemikhuhlani bekenza inzuzo enengi ngaleso sikhathi kunamanye amabubulo.

okumbi kukobana amanye amabubulo amancani alehlekeklwa yimali begodu nabantu nabo bagcina sele balahlekelwa  misebenzi. Boke abantu babe basekhaya kwaphakama nezinga lokutlhoriswa kwabantu bengobo, kwagcina sele umongameli azokukhuza indaba yoktlhoriswa kwabantu bengubo. Kwathi ekukhambeni kwesikhathi kwatholakala umjovo wokugogobalisa ingogwana le, nanyana abantu babe beyisaba kodwana bagcine sele bayihlaba lokho kwasiza begodu ngokukhamba kwesikhathi yabe yaphelelwa mamandla izinto zabuyela esigeni sazo.
Inkundla zokuthintana

**Iinkundla zokuthintana** kuyindawo zetheknoloji ezisiza abantu bonyana bakghone ukukhuluma begodu bathintane ngezindlela ezinengi. Iinkundla zokuthintana sele zingcenye yamaphilo wabantu ngombana zisetjenziswa mihla namalanga.

Okuhle ngenkundla zokuthintana kukobana zikghona ukusiza umuntu bona akgone ukuthintana nabantu abakude naye. Okhunye kukobana zikhipha isizungu begodu umuntu ukhona ukufunda okunengi kizo. Inkundla zokuthintana ziyasiza ukuthuthukisa ilwazi lomuntu nanyana ngesinye isikhathi zingamupha umuntu ilwazi elingasilo.
Ijuba nezuba.

## Ijuba nezuba.
Iphasini kunezinye zezinto lezo ezitjhidelene khulu nanyana eziwela ngaphasi komndeni munye. Kwesinye isikhathi izinto lezo zithathwa kwangathi begodu zibizwa ngathi yinto yinye, kodwana akusinjalo. Izinto lezo zifaka hlangana ijuba nezuba. Esigatjeni esilandelako sizokutjheja umehluko hlangana kwejuba nezuba.

### Kuyini ijuba?
Ijuba ngenye yenyoni leyo etholakala khulu ekhaya. Ijuba kuyinyoni leyo efuywako begodu ethandwa khulu bentwana. Ijuba lakhelwa ihogo ukuthi lihlale lapho begodu lithengelwa ukudla. Ukudlula lapho lithelelwa mamanzi. Liyafundiswa bonyana ekhaya kukhuphi begodu livulelwe liphaphe namanye amajuba kanye nemihlobo eminye yeenyoni. Kodwana, ngesikhathi sokubuya libuyela ekhaya ehogweni yalo.

### Kuyini izuba?
Izuba lona ngezinye zeenyoni lezo ezitholakala khulu ehlathunini. Akusikanengi lifuywa begodu nanyana lingafuywa, walivulela nanyana nalithole ithuba liyakhamba libuyele ehlathini. Lokhu kusitjela bonyana indabuko yalo khulu, kukuhlala nokuphila ehlathini.

Nanyana kunjalo, ngebanga lethuthuko yezokuhlalakuhle, amazuba sele azithola hlangana nabantu kwesinye isikhathi ngebanga lokususwa kweendawo zawo kanye nendlala. Ngalokho-ke, singatjho bonyana izuba lijuba lommango.

### Isiphetho
Ijuba nezuba ziinyoni ezimbili ezihlobana eduze. Kodwana umehluko hlangana nazo kukuthi enye ihlala emakhaya, begodu iyafuywa kanti enye ihlala ehlathini begodu ayifuywa.
Imibala yeflarha yeSewula Afrika nehlathululo yawo.

## Imibala yeflarha yeSewula Afrika nehlathululo yawo.
Imibala ngezinye zezinto ethelwe nanyana ephethe umlayezo loyo abantu ekufanele bawurhumutjhe ukuze bawuzwisise. Umbala ngamunye ungaba nemilayezo eminengi tle, kodwana umnqopho wombala nomkhiqizo nanyana ithulusi lelo ofakwe kilo, ngilo elisitjela ngomlayezo ewumumethweko ngaleso sikhathi. Nanyana kunjalo, ekulumeni yethu le sizokutjheja khulu ihlathululo yemibala yeflarha yeSewula Afrika.

Isithombe esingehla lesi seflarha yeSewula Afrika, sithola imibala imibala esithantathu (onzima, wegolide nanyana osarulana, ohlaza kotjani, ohlaza kwesibhakabhaka, omhlophe nobovu). 

**Onzima**- Ngokuya bakaw-South Africa Net (2024) umbala onzima  ojamele abantu bendabuko beSewula Afrika. Ngamanye amagama, ujamele abantu abanzima nabathwa njengoba sazi bonyana ngibo bokuthoma la eSewula Afrka ngaphambi kokuthi kufike amakhuwa.

**Wegolide nanyana osarulana**- Umbala wegolide nanyana osarulana ujamele izenjiwa kanye neminye iminotho yendabuko nanyana yeboduluko leSewula Afrika (South Africa Net 2024).

**Ohlaza kotjani** – Bakwa-South Afrika Net baveze bonyana umbala ohlaza kotjani ujamele ukunotha kwenarha yeSewula Afrika. Siyazi bonyana inarha yeSewula Afrika inehlabathi enothileko leyo esetjenziselwa ukudla, iminotho yezenyiwa, amanzi kanye nezinye izinto.

**Ohlaza kwesibhakabhaka** – Ngokuya kwe-Mappr (2024), umbala ohlaza kwesibhakabhaka ujamele isibhakabhaka, itjhaphululo kanye namathuba lawo angapheliko weSewula Afrika. Bangezelele, bakaw-Mappr (2024), bathi, ulitshwayo lekuthazo yengemuso elingcono leSewula Afrika.

**Obovu** – Umbala obovu ujamele yoke imisebenzi eyenziwa, nokuzibophelela kanye neengazi ezathulukako ekulweni negandelelo kanye nokulwela itjhaphuluko yeSewula Afrka ngaphambilini (Mappr 2024). Ulitshwayo lokukhumbula ukuzithemba nonokubekezela kwabantu beSewula Afrika (Mappr 2024).

**Omhlophe** – Ngokuya kwe-Mappr (2024) umbala omhlopho ujamele ukuthulwa nokubambisana kwabantu beSewula Afrika. Ulitshayo lokuzibophelela kweSewula Afrika engomuseni elinokuthula nokulibalelana kwabantu beSewula Afika (Mappr 2024).

Nanyana kunjalo, ihlathululo yemibala le ayikapheleli. Lokha nasitjheja imibala le yoke sifunyana bona ijamele nabo boke abantu abaphila eSewula Afrika, ukusuka kumakhuwa, abantu abanzima, bombala, abantu beenkolo ezahlukeneko (Britannica 2024).

### Isiphetho
Ikulumo yethu yangehla le iyasitjengisa bona imibala yeSewula Afrika le ijamele izinto ezinengi lezo ezifaka umlando, ibhoduluko, abantu, abantu, ukunotha, ikusasa elihle nemfiso kanye nenarha yeSewula Afrika ngokupheleleko.

### Umthombolwazi.
Intaba iKilimanjaro

**Intaba** iKilimanjaro yintaba ekulu ukuzidlula zoke e-Afrika. Itholakala enarheni ye Tanzania. Intaba le yihle ngokwemvelo begodu kiyo kutholakala iimbandana namathuthumbo athileko. Ngobuhle bayo idosa amathoristi bona ayivakatjhele. 

Abantu abanekareke kwezemidlalo basuke bayikhuphuke intaba le ngokusebenzisa indlela ezitholakala lapho entabeni. Indlela lezi yokuthoma yi marangu route, le yindlela eyaziwa khulu entabeni iKilimanjaro begodu kuthiwa ngiyo elula. Yesibili indlela yiMachame route begodu kune Rongai ne Lemosho route.
Intaba

**Intaba** kuphakama kwemvelo komhlaba, ngokujayelekileko singathi kuphakama okungaphezu kwama mitha ama-300 ngaphezulu kwendawo yebhoduluko yayo. Intaba ingenziwa zizehlakalo ezehlukeneko zemvelo ezifana nokudubula kwama volcano, ukunyakaza kwama tectonic plates kanye nokurhurhuleka  kwehlabathi. Iintaba zingahlukaniswa ngokwemihlobo ngokuya kokubumbeka, ubukhulu bazo begodu nangokuya kwendawo lapho zikhona. 

## Imihlobo yeentaba
### 1. Intaba ezima  volkheyino
Lezi kuzintaba ezakhekako  kade kune volkheyino. isibonelo sentaba ezinjalo yi ntaba ekulu eAfrika intaba i Kilimanjaro eseTanzania.

### 2. Intaba ezigocekileko
Lezi ziintaba ezakheka nanyana ezibumbeka ngokuhlangana nofana ngokuqhulana kwamam tectonic plates lezi kuzintaba ezifana ne Himalayas. 

## Ukuqakatheka kweentaba
Iintaba  ziqakathekile ngombana ziyikhaya nofana iindawo yokuhlala yeenlwana kanye neziinye iintjalo zemangweni. Intaba zidlala iindima ekulu ekubumbeni isimo sezulu endaweni eziseduze nayo. Intaba ezikulu ezifana ne Table Mountain zinikela amathuba amalhle wokuzithabisa, nakwezamavakatjho bogodu nokuthuthukisa umnotho wenarha ezikiyo.

## Iinkomba
Intanga zama Ndebele wakwa Nzunza

**Intanga zesiNdebele wakwa Nzunza**

Duba(Libunzwana)

Dlowu(Liganadlha)

Dlhari(Libasa)

Nyathi(Ngudukuza ongafiko yisiqurhwana sengonga)

Rudla(Maswebalanga ngusomtjhongweni)
Inzondo

**Inzondo** mimizwa emimbi begodu enamandla begodu engaba nemiphumela emimbi ekugcineni. Mimizwa umuntu aba nayo yokungathandi umuntu, isiqhema esithileko, nanyana umbono othileko. Inzondo ingavela  ngendlela ezinengi ngokuya komuntu. Okhunye ibonakala ngokuthi umuntu abenebandlulo elithileko godu ngokuthi afuna ukubanga ukulwa ngamalanga. Inzondo yenza umuntu afune ukuziphindiselela lokha nangabe wenziwe into embi. Inzondo kuyinto engakalungi ngombana iyabanga  bonyana umuntu agcine sele angasaboni ubuhle benzinto.
Iqude leSindebele

**Umnyanya wequde** kukhuliswa komntwana womntazana esikweni lamaNdebele. Kunemnihlobohlobo, nangendlela ikambiso yeQude iyenzeka ngayo. Kumnyanya lapho kugidingwa khona ukukhuliswa komntazana, ngokumhlabela isibandana nangokumupha izipho ezahlukahlukeneko.
Irhabha

**Irhabha** kuyinto yesintu esebenza njesigubhu. Irhabha lisetjenziswa ukufaka utjwala besintu obufana netlabalala.  Irhabha liyinto yemvelo ngombana liyatjalwa bese lomiswe kukhitjhwe intanga ngaphathi kuthi nasele lome kuhle lisetjenziswe ukufaka izinto ezimanzi.  

Okhunye godu ngerhabha kukuthi liyasikwa kuhle phakathi lilingane kwenziwe into ekuthiwa bona yikapo. Ikapho ingasetjenziswa njengesitja ukudlela nanyana ukufaka izinto ezifana nepuphu, Ireysi nokukhunye. 

Irhabha nekapho kuzizinto eziqakathekileko emasikweni wabantu abanzima ngombana zisetjenziswa khulu lokha nakuneminyanya ukusela nokuvubela utswala. Zibuye zihlotjiswe zibe yincenye yoburhwari zithengiswele imvakatjhi ukuthi ziyokuhlobisa ngazo.
Isewula Afrika

**ISewula Afrika** yinarha esesewula enarhakazini ekulu ye-Afrika.Inabantu abangaba mamiliyoni angaphezu kwama-62, abahlala eemfundeni ezilithoba, abakhuluma amalimi ambadlwana, kodwana ali-11 wakhona asemthethweni. Yinarha yesi-23 erhelweni leenarha ezinabantu abanengi ukuzidlula zoke ephasini. Amaphesente ama-80 mhlobo wabantu abanzima ababelethelwe kilenarha, kanti ama-20 ngoweminye imihlobo evela eenarheni ezingaphandle.
## Umthombolwazi
Isibongo sikamma owendileko

## '''Isingeniso'''
Isitjhaba samaNdebele sesithuthuke ngeendlela ezinengi emikhakheni ehlukahlukeneko. Kuqakathekile bona imvelaphi yaso yazeke begodu ihlaliswe ngendlela efaneleko. Umuntu nakakhulako ukhamba iingaba ezithileko zepilo begodu ngokwesitjhaba samaNdebele, esinye nesinye isigaba sinebizo begodu kukhona okulindelekileko okukhambisana nesigabeso.

## Iingaba zokukhula komuntu wengubo
Umntwana womntazana nakabelethwako uphiwa ibizo azokubizwa ngalo ukufikela la aba litlawana khona. Nasele alitlawana kukhona isiko elinziweko elibizwa ngokuthomba. Isibonelo, umntazana lo nakabelethwako unikelwe ibizo likaThandeka, ngemva kobana adluliswe anikelwe ibizo likaNdlelehle. Umntazana lo nangabe ungewakwaSkhosana uzokubizwa ngoNaSkhosana. UNaSkhosana lo nanyana angathathwa kwaMahlangu uzokubizwa ngoNaSkhosana. Njengombana sele athethwe kwaMahlangu usokunikelwa ibizo lakhe lekwendeni. 

Kuqakathekile bona sazi bona umma oliNdebele nasele athethwe unikelwa ibizo likamalukazana. Esitjhabeni samaNdebele kukhona amabizo amahlanu anikelwa abomakoti, kukhona uLombeni, uKumbuza, uMaphangela noMzangobe.
Isidingo sokuvikela aboBhejane

**UBhejane** sibandana esihlala emangweni esinephondo ebusweni phambi kwepumulo. Isibandana lesi ngesinye seembandana ezikulu ezihlanu .Lomhlobo weembandana ubalwa bonyana sele useduze nokuthi ungasatholakali ngombana abantu bazibulala ngesihlungu, ngesibanga sokobana bafuna amaphondo wazo. Amaphondo la ayathengisswa begodu athengiswa ngemali enengi ngikho abotsotsi babulala abobhejane ukuthi bazokhona ukwenza imali. 

Kufanele bona abantu bavikele iimbandana lezi ukwenzela bonyana zingagcini sele zingasatholaka ephasini. Kufanele sizibulunge ukwenzela isizukulwana esizako sizokghona ukubona iinlwana begodu nokutjengisa ukuthanda imvelo.
Isifunda seMpumalanga

**Isifunda seMpumalanga** Singesinye sesifuda esitholakala enarheni yeSewula Afrika. Sitholakala sitjhidelene nenmfunda ezintathu, ifinda seLimpopo, Kwazulu natal, kanye negauteng. Idorobho elikhulu lakhona yiMbombela ebeyaziwa ngokobana yiNelspruit kade. Ibuye ibeNamadorobha asthandathu: eMalahleni (ebeyaziwa nge Witbank), Standerton, eMkhondo ( ebeyaziwa bona yi Piet Retief), Malalane, Ermelo, Barberton and Sabie. 

## Ukuthuthuka kwesifunda seMpumalanga .

Isifundesi sithathele kude ukuthuthuka ukudlula imfunda zoke zeSewula Afrika kodwana Kwanje ituthuko sesele isezingeni eliphezulu ngombana urhulumnde wenarha uzamile ukwenza imizamo bona nayo ibonakale njengezinye indawo ezifana nabo *[[gauteng]], [[Kwazulu Nata]]<nowiki/>l kanye nezinye ezinengi...* Isifundesi kutholakale bona ngiso esifakelela khulu ukuthuthukiswa komnotho wesewula afrika ngombana kunendawo ezidlula ekhulwini ezinamamayini, kanye nehlabathi yakhona ilungele bona kube yindawo yokutjhala kuphume inthelo ezihle. Isifundesi siphethe ezamamayini (Mining), zokutjala Electricity gezi (Electricity)kanye  nezinye ezinengi. Kanyenenani labantu lisezingeni eliphezulu 

## Amadistrict kanye NaboMaspala besifundeni seMpumalanga.
Isifunda sempumalanga sinama District ama-3  kanye nabo Masipala aba li-17 Umasipala weHlanzeni unabomaspala abalandelako: umasipala we Bushbuckridge, City of Mbombela, Nkomazi, neThaba chew. Bese iDistrict yenkangala inabomaspala abalendelako, Thembisile, DR JS Moroka, eMakhazeni, Emalahleni, Steve tshwete kanye neVictor Kanye. Bese iDistrict yokugcina yiGert Sibande enabomaspala laba: Chief Albert Luthuli, Dipaleseng, Dr Pixley Ka Isaka Seme, Govan Mbeki, Lekwa, Mkhondo kanye ne Msukaligwa.
Isikhethu

**[[Wp/nd/AmaNdebele|AmaNdebele]]** azikhakhazisa kwamambala ngesiko labo. Baneminyanya ehlukahlukeneko begodu ekhamba nevunulo yakhona. Kusukela emsaneni ongakaweli ukuya kibo baba kanye emntazaneni ongakenzi isiko ukufinyelela ekubeni ngumma opheleleko ivunulo ayifani. IsiNdebelesi asizombelezi evunulweni kwaphela kodwana sibuye sifake ukudla neminyanya ehlukahlukeneko lapho sigoma khona ukudla lokhu. ukwenza isibonelo angeke wagoma igqatjha okumdoko wesiko nge Dwendwe nobukhazi okungomunye womhlobo womnyanya wesiko lamaNdebele.

## IVUNULO
Ivunulo yizambatho ezimbathwa emnyanyeni yamaNdebele. Inemibala eminengi begodu amaNdebele baziwa ngekgono labo loku gwala kanye nokuthunga ngemincamo. Ivunulo yabo ubunengi bayo yenziwe ngemihlobohlobo ehlukileko yemincamo.
Isiko

**Isiko** yindlela abantu ebenza ngayo izinto ngokwekolelo yabo, eyenza bona bacabange begodu baziphathe ngendlela ethize. Isiko lifaka hlangana ikolo, ilimi, umvumo, ukudansa, amagugu nokhunye. Isiko ngilo elanza bona umuntu azazi bona ungubani begodu ukhamba nabobani. Liqagela indlela yokufunda nokufundisa. Ngilo isiko elakha umphakathi nelihlanganisa abantu ngokukhuluma nokuzwisisana. Isiko lilekelela abantu bona bakghone ukukghodlhelela ebhodulukweni elitjhugulukako mihla namalanga. Omunye nomunye umuntu unesiko lakhe begodu amasiko ayahlukahlukana kuqakathekile bonyana omunye nomunye umuntu ahloniphe isiko labantu aphila nabo. Lokhu kwenza bona kube nokuzwana nokuhlalisana kuhle esitjhabeni.
Isikolo imayitjha

**IMAYISHA SECONDARY SCHOOL**

### SIKUPHI ISIKOLO IMAYITJHA SECONDARY SCHOOL?
**IMayisha secondary schoo**l sikolo esisendaweni yange Waterval b,Epumalanga. Isikolo lesi sathiyelelwa ngekosi uMayitjha obekayikosi yamaNdebele weSewula.Iposo yalesi isikolo yi PO BOx 596 Siyabuswa 0472. isikolo lesi sikolo sikarhulumende kufundwa simahla.

Ukuya ngembalobalo zonyaka ka 2016, isikolwesi sinabantwana abamakhulu amane netjhumi abafundiswa bothitjhere abalitjhumi nambili.Uhlokokulu weMayisha nguMartin Siluma.uhlokokulu lo udume ngokuletha umehluko mkhulu kilesi isikolo eminyaken elitjhumi eyadlulako.Ngokutjhugululwa kwezinto imayitjha yahlanganiswa nesinye isikolo yathoma amabanga ebangeni lethoba kanti esikhathini esadlula beyithoma kuGreyidi yetjhumi.Isikolo lesi sikolo amabanga aphakathi begodu sinamalimi amabili kwaphela ekuyisiNdebele ne*Sepedi.* kilesi isikolo sifundisa iimfundo ze*[[Science|Science ,]] iAccounting negeography.*
Isiqwi seenlwana

## Isiqwi Seenlwana.

### Isengeniso
Kukhona indawo lezo ezenzelwe ukubulunga, ukugcina kanye nokuvikela ubuphilo nobujamo bezinto ethize lokho okukhambisana nokunikela izinto lezo ibhoduluko elizijwaleyeleko. Indawo lezo kungenzeka bonyana zifake iinlwana, amahlathi, amanzi, iintjano nemithi. Ngaphasi kwalesi sihloko sizokunqopha khulu kusiqwi seenlwana. 

### Kuyini isiqwi seenlwana na?

Ngokuya kuka-Nekolny no-Fiavona (2018) isiqwi seenlwana yindawo lapho kubekwa, kugcinwe begodu kutjengiswa iinlwana. Nasiqala ihlathululo le inzinze khulu mayelana nokuvikeleko nendawo la kutholakala khona iinlwana lezi. U-Rose, u-Brereton, u-Rowden, u-De Figuiredo, no-Riley (2019) baveze bona isiqwi seenlwana yindawo leyo evelelwe umphakathi bonyana uzokubona iinlwana zemakhaya nezehlathi kanye nemanzini bonyana ziphila njani nokuthi bazuze ilwazi ngazo. Ihlathululo le ilinge ukufaka hlangana imihlobo yeenlwana leyo etholaka esiqwini seenlwana kanti nepilo yazi nelwazi lelo umphakathi ongalizuza. U-Zareva-Simeonova, u-Zlatanova, u-Racheva, u-Angelov no-Asenova (2009) ithi yona, isiqwi seenlwana yindawo lapho kubekwa khona iinlwani, zivikelwe ngaphasi kwabasabenzi bamafundwakghono. Iinlwani lezi kungaka ngezemanzini nanyana zehlabathini. 

### Ingabe kutholaka ziphi iinlwana esiqwini seenlwana?

Iinlwani ezitholakala esiqwini seenlwana kutholaka zoke iinlwana (Wikipedia 2024). Iinlwazi lezi zihlukaniswe ngokweendawo ezihlala kizo, lezo ezifaka amanzi nehlabathini. Iinlwani zehlabathini zifaka iinkomo iimbuduma, iimpunzi, iimbuzi, inyoka neenyoni. Iinlwana zemanzi zona zifaka iimfesi, imikhombo nabotjhaka. 

### Isiqwi seenlwana lesi sinakekelwa bobani?
Isiqwi seenlwana sinakekela babantu abanengi labo abanamafundwakghona ahlukeneko. Amafundwakghona la afaka, abosoonlwana, abantu abasebenza ngeentjalo nemithi, nalabo abasebenzi ngamahlathi, abantu abasebenza ngamanzi neenlwana zemanzini kanye nabosobhoduluko kanye nabarhubhululi abahlukeneko (Wikipedia 2024). Boke basebenza ngomnqopho munye wokusisa, ukusekela nokubulunga isiqwi seenlwana ngokupheleleko.

### Isiphetho.
Isiqwi seenlwana siqakathekile khulu ekubulungeni nokuphephiseni iinlwana zoke eziphila emanzini nehlabathini. Begodu, siqinisekisa bonyana iinzukulwani ezizako ziba nethuba lokuzibona iinlwana lezi. 

### Isilululwazi
Isokana

isokana mumuntu weembaji owelileko kodwana ongakathathi. Isokana kumuntu osele asesigabeni sokuthi angathatha abe nomfazi.
Ithando

**Ithando** mimizwa emihle umuntu abanayo ngomunye umuntu. Imizwa le kungaba ngeyabantu ahlala nabo ekumndeni wakhe  nanyana kube mimizwa yomuntu ohlukileko kunaye ngokobulili. Ithando yinto ehle khulu ngombana lakha ubuhlobo begodu likhulisa nemindeni. Ithando kuyinto eletha ukuthula nokuzwana emakhayeni. Abantu bakghona ukubekezelelana nokuthuthukisana ngesibanga sethando. Woke amakhaya akhona ajame ngesibanga sethando. Ithando liletha ithabo nokujabula, lapho kuphelekhona ithando abantu bahlala badanile.

Ithando libonakala lokha umuntu atshweyeka ngokuthi omunye umuntu  uhleli kuhle lapho akhona. Likhombisa ukuzinkela kwabantu ababili  ekutheni babe semaduze gokwenhliziyo nangommoya wabo. Ithando kuyinto yemvelo enganayo imibandela. Livela nofana lenzeka lapho umuntu angakacabangi khona. Imizwa yethando ingavuka lokha umuntu nakabona umuntu omuhle nofana umuntu onemikghwa, nofana oziphatha gendlela ayithandako. Abantu abathandako bakghone ukuthi balwe begodu babuye bakwazi ukulibalelana.

## Iinkomba
Izinto Ezabanga Ipi Yephasi

## Izinto Ezabanga Ipi Yephasi Yesibili

### Isingeniso
Ipi yephasi yesibili ngezinye zezinto ezibuhlungu ezenzeka ephasini esiphila kibo. Ipi yephasi yathoma ngomnyaka we-1939, yaphela ngomnyaka we-1945 (Myrice 2015). Lokhu kutjho bonyana ipi yephasi yathatha iminyaka esithantathu yoke. Ngesikhathi sepi yephasi yesibili le kwalahleka amaphilo amanengi, kwatjhuguluka iimpilo zabanto kante nephasi ngokwalo. Nanyana kunjalo ke, ingabe yini eyafakaisandla bonyana kube nepi yephasi yesibili na? Umbuzo lo sizokulinga ukuwuphendula esihlokwaneni esilandelako. 

### Ingabe yini eyafaka isandla bonyana kube nepi yephasi na?
Ngemva kokuba khona kwepi yokuthoma yephasi kwabakhonaimiphumela nomthintela loyo ophathelene namandla kanye nomnotho. Ngokuya kwe-Wikipedia (2024), umdosiphambili wehlangano i-Nazi Party, u-Adolf Hitler, wafuna amandla wokulawula i-Germany yoke kanye nokususa umthethosibopho, iVersailles, ngebanga lokuthi awukhambelani neemfuneko zakhe zokulawula ngekani ezinye iinarha (Wikipedia 2024). U-Adolf Hitler wabe angasiyedwa, i-Fascist ye-Itally nayo yagandelela i-Ethiopia, ngokudluleleko kanti ngesikhathi esifanako i-Japan nayo yagandela i-China ngeemfuneko ezifanako nezaka-Adolf Hilter (Myrice 2015). 

Iimfuneko lezi zazifaka hlangana umnotho, amandla wokubusa ezinye iinarha, ukulawula kwamajoni wezinye iinarha kanye nokususa imithetho ebakhandela bonyana bagandelele ezinye iinarha (Wikipedia 2024). Nanyana kunjalo, iinarha eziphikisana nalokhu okufaka hlangana i-Britain, United State of America ne-France, zabumbana zabiza umhlangano lapho wabekwa ngokusemthethweni umthethosibopho, iTreaty of Versailles, loyo ovikela i-Germany, I-Italy ne-Japan bonyana igandelel ezinye iinarha begodu bazenzele umathanda kwezinye iinarha (Myrice 2015). Lokhu kwakwatisa khulu u-Adolf Hitler kanye nabangani bakhe i-Japan ne-Italy, labo bathatha isiqunto bonyana nje ipi yephasi yesibili iyasuka begodu boke laba abangabasekeli kutjho bonyana manaba wabo (Oxford 2010).

### Isiphetho
Amandla womnotho, nokulawulwa kwamajoni kanye kugcilaza ezinye iinarha zadlala indima ekulu ekwenzi esiqiniseko sokobanyana ipi yephasi yesibili iba khona. Nanyana kunjalo, ngemva kweminyana esithantathu ipi yephasi ikhona, kwakghonakala bonyana iphele begodu kube nokuthula ephasini. 

### Isilululwazi
Jabu Mahlangu

**UJabu Mahlangu** obuye aziwe ngo Jabu Pule wayengumdlai wecembe lebhola i Kaizer Chiefs, eSewula Afrika.
Jerry Sikhosana

**U-Jerry Sikhosana** (wabelethwa mhlazi-8 kuMgwengweni 1969[2]) mdlali webholo weSewula Afrika. Ukudlala isikhathi esinengi somsebenzi wakhe e-Orlando Pirates, bekangumlandeli omkhulu we-Pirates i-Kaizer Chiefs, begodu wadlalela isiqhema sakhe emidlalweni ye-Soweto, okufaka hlangana ukushaya i-hat-trick ku-1996 Bob Save Superbowl semifinal, umdlalo owaziwa nge- U-Jerry Sikhosana i-derby.[3]Wabizwa ngebizo elithi "Legs of Thunder" ngemva kwehhashi lomjaho oyintshatsheli ebegade lilingiswa emdlalweni we-TV weSewula Afrika, begodu sele azuze isikhundla esidumileko e-Orlando Pirates njengomdlali oqinileko wokuzingela amagoli ngabo-1990. Bekayingcenye yesiqhema esiphumeleleko se-African Champions League ngo-1995.
## Iinkomba
Johannesburg

I**Johannesburg** idolobhakazi lase Sewula Afrika.

I **dolobha** eliyintantokazi kuwo woke umuntu, ngisho nabafundi babhudanga ukuya khona ukuyo funa umsebenzi.

Kulapho abobaba bemizi eminengi baphelela khona baye ukuyosebenzela abantwana babo

kodwana abanye baqhina baakha imizi yabo eminye yesibili engaziwako emakhaya.
Ithuthumbo lePhrothiya

**IPhrothiya** lithuthumbo elijamele inarha yeSewula Afrika. Ithuthumbo leli likhona ngemva kwemali ku coat of arms. Litjengisa amagugu nokuziqhenya kweSewula Afrika njengesitjhaba. Ithuthumbo leli liliphawu lobuhle nekhono lokuphikelela ebudisini besitjhaba sekhethu. Lijamele ukuhlukahlukana kwamalimi, amasiko nekolo yabantu ababumbeneko abahlala enarheni yeSewula Afrika.

Ikghono lethuthumbo lePhrothiya ukukhula endaweni lapho kubudisi khona bona kungakhula into, kutjengisa ikghono lesitjhaba lokubekekela natural namandla.
Itjhuguluko lesine lezamabubulo (4IR)

**Itjhuguluko lesine lezamabubulo** kulapho iphasi sele lithuthukela ekusetjenzisweni okuphezulu kwetheknoloji ukulawila indlela yokuphila. Lelitjhuguluko libangela ukutjhuguluka kwezomnotho, elwazini,  kanye nemandleni.

## ubuhle betjhuguluko lesine lezamabubulo
Ubuhle betjhuguluko leli kukobana abantu bazokukhona ukwenza imisebenzi yabo ngendlela elula basebenzisa imitjhini bona ma AI. Abanye abantu sele bakhona ukusebenzela ekhaya. okhunye ukobana abantu baba nelwazwi eliphezulu lokusenzisa imitjhini.

## Ubudisi obulethwa litjhuguluko leli
Abantu abenza imisebenzi elula nejayelekileko bahlekelwa misebenzi ngombana esikhundleni sabo sele kusetjenziswa imitjhini ukwenza imisebenzi leyo. Izinga lobulelesi nalo liyakhuphuka, ngombana abantu bakhona ukusebenzisa imitjhini ukwebela abantu izinto ezifana nemali.

## Iinkomba
Kgalema Motlante

**uKgalema Petrus Motlanthe** wabelethwa mhla amalanga ali-18 kuVelabahlinze ngomhlaka ka-1949. Waba nguMongameli wesithathu weSewula Africa kusukela ngomnyaka ka-2008 kuKhukhulamungu mhla amalanga ali 25, ukuya ngomnyaka ka-2009 mhla amalanga ali-9 kuMrhayili. Waba ngusekela  Mongameli ngaphasi koMongameli wangaphambilini uJacob Zuma, kusukela ngomnyaka ka-2009 kuMrhayini mhla amalanga ali-9, ukuya ngomnyaka ka-26 kuMrhayili mhla amalanga ali-26.
 
Ukgalema akasabonwa kubomabonakude.
Komkhulu

**Komkhulu** mdlalo wokuthoma wamaNdebele owaduma khulu bewabonakala kumabonwakude. Wathoma ukubonakala kumabonwakude lokha amalanga ali-9 kusiHlabantangana ngomnyaka wee-2023. Umdlalo lo ugadangiselwe bewadlalelwa esifundeni seMpumalanga, eendaweni ezifaka hlangana ngeKosini kwagogo u-Esther Mahlangu, naKwaMhlanga esese yindawo yaKwaNdebele. Ukuthoma nokudlala komdlalo lo kwaba yinqophamlando ngombana bekumdlalo wokuthoma owawuzokubonakala kumabonwakude wesiNdebele netjhaneleni ekulu okuyi Mzansi Magic (Channel 161) eku-DSTV.

## <big>Umlando waKomkhulu</big>
Umdlalo lo umayelana nobukhosi bekosi uMasoso Mbonani, oyikosi encani esakhulako begodu ebelethelwe emnothweni. Ipilo yekosi isengozini njengombana ingakghoni ukuba nendlalifa ezokuthatha ubukhosi bayo.

## Iinkundla
Umdlalo lo ube neenkundla ezilitjhumi nantathu (13 *episodes*).

## Abadlali
Ikosi uMasoso Mbonani bekadlalwa ngu-Johannes Mandla Mnguni. 

USayina Mbonani bekadlalwa nguBongi Mtsweni.

UHlangabeza bekadlalwa nguSipho Mbele.

UKarisa bekadlalwa ngu-James Sithole.

UNomhlekhabo bekadlalwa ngu-Andiswa Khuzwayo. 

UNastokana bekadlalwa ngu-Frieda Makoba. 

UJama bekadlalwa nguBongani Mahlangu.
KwaMabhoko

**KwaMabhoko** ebuye yaziwe ngeMapoch yidolobha elikuMasipala Wendawo i-Dr JS Moroka esifundazweni saseMpumalanga eNingizimu Afrika.

IMapoch iyindawo yasemaphandleni, futhi umphakathi wendawo usahlala ngendlela yasesigodini.
Mabidwana Jiyana

**Ilanga lamagugu.**

Enyakeni omunye nomunye ngo Sinyikhamba 27, e Sewula Afrika kugidingwa ilanga lamagugu. Omunye nomunye uzikhakhazisa ngesikhabo, imvelaphi yakhe. eenkolweni neendaweni zokusebenzela ngelangeli omunye nomunye uvela ngesikhhabo.

Thina amaNdebele nathi sikhumbula lapha sivela khona, izidlo ebegade zidliwa ekadeni, ivunulo, iinkosi ebegade zisibuza nabo khokho bethu. imvelaphi yomuntu ibaluleke kwamambala. kufuze uzibuze bona kubayini simbatha umbhalo, utjho ukuthini umbhalo emaNdebeleni? indaba yesirholwana ivelaphi? ijemu ihlathululani? kubalulekile bonyana isiko lakho ulazi ngokuzeleko. ilwazi liyafunyaneka kwabakhulu abo mma, abo gogo nabo khokho nawusese netjhudu ubafunyene badla umratha.

## Indlela yokwembatha
Isikhethu siyakarisa ebulilini obunye nobunye, nezingeni elinye nelinye lomnyaka.

umntazana netlawana bambatha ngendlela efanako. umma othethweko ivunulo yakhe iyahluka kanti ke nendoda ethetheko ineporiyana. amasokana nawo aneyabo indlela yokwembatha, bese umsegwabo umbatha irhembe nebrugu elifitjhani aphathe nendronga ukutjengisa bona uzasok'khula abe lisokana.

Isikhenu siqakatheke malanga wonke ingasi ngo Sinyikhaba kwaphela. zikhakhazise ngesikhenu!
Main Page/Interwikis

**[[:meta:Help:Editing|Isizo Ngomtlolo]]**
Qala amakhasi aqakathekile, esibawa bona usize kiwo:  &nbsp;·  &nbsp;· 
## I-Wikipedia ngamalimi amanye
; Ama-Wikipedia Amanye Ngamalimi we-Afrika
Afrikaans&nbsp;·
Akan&nbsp;·
አማርኛ&nbsp;·
Bamanankan&nbsp;·
Chi-Chewa&nbsp;·
chiShona&nbsp;·
chiTumbuka&nbsp;·
Ɛʋɛ&nbsp;·
Fulfude&nbsp;·
Gĩkũyũ&nbsp;·
هَوُسَ&nbsp;·
Ìgbo&nbsp;·
isiXhosa&nbsp;·
Kinyarwanda&nbsp;·
Kirundi&nbsp;·
Kiswahili&nbsp;·
Kongo&nbsp;·
Lingala&nbsp;·
Luganda&nbsp;·
Malagasy&nbsp;·
مصرى&nbsp;·
Oromoo&nbsp;·
Sängö&nbsp;·
seSotho&nbsp;·
Setswana&nbsp;·
SiSwati&nbsp;·
Soomaaliga&nbsp;·
Taqbaylit&nbsp;·
ትግርኛ&nbsp;·
Tshivenda&nbsp;·
Twi&nbsp;·
Wolof&nbsp;·
Xitsonga&nbsp;·
Yorùbá&nbsp;·
(Nangabe ufuna ukuqala Ama-Wikipedia khulu, qala ku-bar engenzasi)

; Amaphrojekhthi afanako
: Meta-Wikipedia&nbsp;· Wiktionary&nbsp;· Wikibooks&nbsp;· Wikiquote&nbsp;· Wikisource
Main Page/Topics

{| cellpadding="5" cellspacing="4" style="width:100%; border:2px ;"  
|-----
|colspan="6" align="center" bgcolor="white" |
Mantwani PrimarySchool

**I-''Mantwani Primary School**'', sikolo samazinga aphasi esisendaweni ye-Watervaal B eMpumalanga. Lesi sikolo sathiyelelwa ngo Mandwani ebekuyikosi ekhayibusa endaweni yange Watervaal ngaphambi kokubusa kuka-Mayitjha. Ngebanga lokobana uhlokokulu wokuthoma wesikolo khabe kuli-Pedi, uMandwani wamutjhugulula ngokungakwazi ukupeleda amagama wesiNdebele wasibiza ngokuthi yi-Mantwani.
Maqhawe Mbalekwa Piet Ntuli

**<big>Maqhawe Mbalekwa Piet Ntuli</big>**  

**Maqhawe Mbalekwa Piet Ntuli** wayengu Minister wombuzo waphambilini wakwaNdebele, owahlongakala ngemva kokuthi ikoloyi yakhe ifakwe iinthuthumbisi e Siyabuswa, Kwandebele ngo mhlaka 29 kuVelabahlinze 1986.  Abanqondo nqondo benthuthumbisi ezathuthumbisa ikoloyi ka Mnumzane u Maqhawe kwaye kumasotja akhethekileko kanye nehlangano eyayiphethe yi SANDF nabo nogada abasebenzisana ne SAP (South African Police).
Mark Tovey

**UMark Tovey** (owazalwa ngo-7 Meyi 1955) [1] ungumdlali webhola lezinyawo waseSewula Afrika osethathe umhlalaphansi. Umfowabo wayengumdlali webhola uNeil Tovey.
Mbazima Shilowa

**Mbazima Shilowa** ungngomunye wabahlali beSewula Afrika okhewaba ngu phrimiya wesifunda se Gauteng eminyakeni eyadlulako. ungusopolitiki ebeka dosa phambili is ihlangano the COPE kodwana ngesibanga sokuthi ihlangano le beyinganabo abalandeli abanengi wagcina sele alandela ihlangano ye-DA.
Mgiyelwa Ntuli

**UMgiyelwa Simon Ntuli** (wabelethwa ngomhlaka 08 Arhostosi 1949) ngumtloli odumileko wobukondlo besindebele begodu wabelethelwa koNompeketswana, esiphandeni sekungwini (Bronkhorstspruit).

## Ifundo
Wathoma ukufunda esikolweni samaRoma, eSdudu (Eastwood), ePitori l, (City of Tshwane) Emvakwalapo wangena eenkolweni ezincani ezilandelako:
* Kgoro Bantu School, eKungwini
* Serenity Bantu School, eRayton.
Waphumelela ibanga lesithandathu eSedibeng State School, eCullinan.Ifundo ephakamileko wayifumana eBoekenhoutfontein Secondary School, eMabopane. Waphetha
ibanga lesumi eMamelodi High School, eMamelodi. Ubutitjhere wabufundele eRehlahliwe Teacher Training College, waqedaiPrimary Teachers Certicatengo – 1974. Kusukela
lapho wafunda iimfundo zakhe asekhaya asebenza wafumana iziqu sakhe ngendlela elandelako:

# MA: University of Witwatersrand-eJohannesburd.
# BA(Hons): University of Pretoria.
# BA: University of South Africa, ePretoria.
# FDE: Rand Afrikaans Universiteit, eJohannesburg.

## Ubutloli
Wathoma ukutlola iincwadi ngerherho leTsengo. Kwagadangiswa iTsengo lokuthoma ngonyaka ka 1991, kwaphethangetsengo, ngonyaka ka – 1995. Umncopho weTsengo kufundisa abafundi uthabela ubukondlo ne enkondlo begodu nokulandelako:

* Ukwazi ubonga.
* Ukulimuka amatshayo wobukondlo.
* Ukukghona ukutlhama linkondlo.
* Ukutsenga iinkondlo.
* Ukuragela phambili ngezesikolo bukondlo begudu nesikolo bukondlo epilweni.

Amabanga la anembakhona ekuthini irherho leTsengo lijamele ukusiza abafundi ukwazi ngezobukondlo ne enkondlo. Bamalimi amanye nabo bangasizeka kwamambala. Ngetsengo batsengeke ngelimuko lobukondlo.

## Isithasiselo
Main Page/Featured Article

**[[U-Roman Ungern|U-Baron Robert Nicholas Maximilian Florer von Ungeren-Sternberg]]**; Ngomhlana ali-18 kuNobayeni 1885 (mhlana ali-10 kuNobayeni 1886) , e-Graz - mhlana ali-15 kuNobayeni 1921, e-Novonikolaevsk) - umlawuli webutho le-Russia ngesikhathi se-Russian Revolution, umthengisi we-Russian White Army, umlingisi odosa phambili we-White resistance. eNtshonalanga Ephakathi. I-St. Petersburg Academy. UJosefa. Bekayinhloko yomqondo wokubuyisela umbuso ka-Genghis Khan ukusuka e-Pacific Ocean ukuya e-Caspian Sea.
Ivela emndenini wakade we-German-Baltic (Baltic) kanye nomndeni wama-baronial, ofakwe hlangana nama-matriques we-noble yazo zoke iifundazwe ezintathu ze-Russian Baltic.

(**[[U-Roman Ungern|Qala Isithasiselo...]]**)
Neil Tovey

**U-Neil Robert Tovey OIS** (owazalwa zi-2 kuJulayi 1962) ungumqeqeshi webhola lezinyawo waseSewula Afrika kanye nomdlali wangaphambili aphinde abe ngumfowabo womdlali webhola lezinyawo wangaphambili uMark Tovey. Wazalelwa ePitoli. Uphethe irekhodi lokudlala imidlalo eminingi kuNational Soccer League.
Moses Mahlangu

**UMoses Sovumani Mahlangu** kaZimkhona mtloli wemidlalo yesiNdebele, begodu waziwa ngomtlolo wakhe othi *"Iinkesi Ezome Kere"*. Wabelethwa eKlipgat esifundeni seThlwagwini Tjhingalanga ngomnyaka ka-1974. 

Wangena isikolo e-Keikumetsi Primary School emva kwalakho waya eKuphumeleni Combined School endaweni yePhumula eMpumalanga. Waqeda ibanga letjhumi eBongumusa High School ePhumula. Wenza iimfundo zakhe ze-BA ku-Sociology ne-Psychology, neemfundo ze-BA Hons ku-Sociology eYunivesithi ye-Vista ngomnyaka ka-1996 nango-1997. Walandela ngeemfundo ze-Masters ku-Sociology neYunivesithi yePitori.

Umtloli lo wathumba indawo yesibili kuphaliswano lobutloli lakwa-Maskew Miller Longman ekusigaba selutjha ngo-2012.

Kwanje sele asebenzela iKoro yezesiPholisa yeSewula Afrika (SAPS).

## Isithasiselo
Nothembi Mkhwebane

## UNothembi Mkhwebane
Wabelethwa lokha ilanga lilinye enyangeni kaTjhirhweni ngomnyaka we-1953. Wabelethelwa e-Carolina engasi kude ne-Belfast enarheni yeSewula Afrika. 

UNothembi Mkhwebane mvumi nombethi gathara owaziwako welimi lesiNdebele. Ugogwakhe wamfundisa ukubetha iinsetjenziswa zomvumi ezinjengesikumero, isidonodono neengubhu. Umalumakhe kwaba nguye omfundisa ukubetha igatara eyenziwe ngesigubhu se-oyila. Bekanande amfundisa ukubetha igathara lokha nabasemasimini ngesikhathi sokudla nangemva kokuraga iinkomo. 

Ngomnyaka we-1977 wathoma ukusebenza ePitori, la akghona khona ukuzithengela igatarakhe yokuthoma nekhibhodi. Wathoma ukuzenzela umvumo watlola neengoma ezinengana okungezakhe. Ngomnyaka we-1980 wasungula isiqhema sakhe sokuvuma esabizwa ngokobana yiNothembi Nezelamani Zakonomazyana. Isiqhemesi besimenywa khulu bona sivume besinandise eminyanyeni eminengi efana nemitjhado, neminye iminyanya.
Oscar Pretorious

**uOscar Pretorius** wayengumgijimi waseSewula Afrka okhubazekileyo owaziwa ngokubulala intombi yakhe uReeva Steenkamp.

## Iinkomba